cyanic-selkie/wikianc huggingface dataset:
Klemens Maria Hofbauer
Pyhä Klemens Maria Hofbauer C.Ss.R. (26. joulukuuta 1751 Tasswitz, Määri, nykyinen Tšekin tasavalta – 15. maaliskuuta 1820, Wien, Itävalta) oli määriläinen pappi, redemptoristi, saarnaaja, pyhimys sekä Wienin apostoli ja kaupungin suojeluspyhimys. Pyhimystä kunnioitetaan redemptoristisääntökunnan kanssaperustajana pyhän Alphonsus Maria Liguorin rinnalla. Autuas paavi Pius IX julisti hänet kunnianarvoisaksi 14. toukokuuta 1876, paavi Leo XIII julisti hänet autuaaksi 29. tammikuuta 1888 ja pyhä paavi Pius X julisti hänet pyhimykseksi 20. toukokuuta 1909. Sama paavi Pius X julisti miehen Wienin suojeluspyhimykseksi vuonna 1914. Hänen muistopäiväänsä vietetään 15. maaliskuuta. Muita Klemens-nimisiä pyhimyksiä ovat esimerkiksi pyhä paavi Klemens I, pyhä Clemens Scotus ja pyhä Klemens Aleksandrialainen, sekä Klemens-nimisiä paaveja on paavi Klemens XIV:hen asti.
Elämä
Klemens syntyi yhdeksäntenä lapsena teurastajan perheeseen 26. joulukuuta 1751, kastettiin nimellä John ja hän toimi itse teurastajana vuoteen 1780. Pyhimyksen alkuperäinen määriläinen sukunimensä Dvorak vaihtui aikanaan saksalaiseen Hofbaueriin. Hänen isänsä kuoli lapsen ollessa 6-vuotias. Mies tunsi kutsumuksen pappeuteen, mutta hänen perheensä oli liian köyhä kustantamaan hänen koulutuksensa. Hän oli palvelijana luostarissa Bruckissa vuodesta 1771 vuoteen 1775 ja eli sen jälkeen jonkin aikaa erakkona. Pyhimys teki kolme pyhiinvaellusta Roomaan, kolmannen aikana hän liittyi redemptoristeihin lisäten nimeensä nimen Marie, sekä löysi tukijoita, jotka suostuivat maksamaan hänen koulutuksensa. Hän kouluttautui Wienin yliopistossa, vihittiin papiksi 1785 ja valtuutettiin perustamaan redemptoristiluostareita Pohjois-Eurooppaan. Hän meni Varsovaan, saarnaasi, rakensi orpokoteja ja kouluja, ja lisäsi redemptoristien läsnäoloa kaupungissa, kunnes Napoleon tukahdutti kaikki uskonnolliset instituutiot ja Klemens vangittiin 1808. Klemens vietti loppuelämänsä Wienissä ja kuoli 15. maaliskuuta, 1820.
Mauritius olympialaisissa
Mauritius osallistui olympialaisiin ensimmäisen kerran Los Angelesissa 1984 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.
Mauritiuksen ainoa olympiamitalisti on Bruno Julie, joka sai pronssia nyrkkeilyn kääpiösarjassa Pekingissä 2008. Pistesijalle, eli kahdeksan parhaan joukkoon, ovat yltäneet lisäksi pikajuoksija Stéphan Buckland, joka oli kuudes 200 metrillä Ateenassa 2004, judoka Christianne Legentil, seitsemäs naisten 52 kg:n painoluokassa sekä Lontoossa 2012 että Rio de Janeirossa 2016 ja nyrkkeilijä Kennedy St. Pierre, joka oli jaetulla viidennellä sijalla miesten 91 kg:n sarjassa Riossa 2016.
Hans van Sanden
Hans van Sanden (k. 1590 Helsinki) oli 1500-luvun lopulla Helsingissä elänyt kauppias ja porvari, joka muistetaan Helsingin Vanhassakaupungissa säilyneestä hautakivestään sekä Ursula Pohjolan-Pirhosen kirjoittamien historiallisten romaanien pääosin fiktiivisenä päähenkilönä. Hän lienee tunnetuin Helsingin 1500-luvun asukkaista, vaikka hänestä onkin säilynyt vain fragmentaarista tietoa.
Hans van Sandenia on nimensä perusteella oletettu syntyjään hollantilaiseksi, mutta hän saattoi olla saksalainenkin, sillä Lyypekissä asui 1500-luvulla van Sanden -nimisiä kauppiaita. Hän tuli Helsinkiin kauppakestinä Tukholmasta pian kaupungin perustamisen (1550) jälkeen ja kohosi nopeesti kaupungin varakkaimpien porvarien joukkoon. Pian hänen kauppavaihtonsa muodosti ilmeisesti puolet koko Helsingin tuonnista. Vuonna 1571 van Sanden omisti maatilan Helsingin pitäjästä, 19 kultasormusta, 144 luotia hopeaa ja runsaasti muita arvoesineitä. Samana vuonna hän sai maksamattoman lainan panttina myös rälssimaata Janakkalasta, Hyvikkälän kartanon, jonka hän tosin myöhemmin myi pois. Van Sanden nai aatelissätyisen Anna Henrikintytär Jägerhornin, minkä seurauksena Jägerhorneille kuulunut Båtsvikin kartano Helsingin pitäjässä siirtyi vuonna 1636 van Sandenin jälkeläisille. Heidän ainoa lapsensa oli tytär, joka meni naimisiin ratsumestari Hans Gyllenloodin kanssa. Hollantilainen syntyperä ja aateliston rinnalle nouseminen saattoivat olla syitä siihen, ettei van Sanden merkittävästä asemastaan huolimatta toiminut koskaan Helsingin pormestarina tai raatimiehenä.
Van Sandenin hautakivi löydettiin vuonna 1866 Helsingin ensimmäisen kirkon raunioista Vanhankaupungin Kirkkorinteestä. Kuvanveistäjä Robert Stigell teki siitä 1890 mustaa graniittia olevan kopion, joka sijoitettiin nähtäville kirkon perustusten sisäpuolelle. Van Sanden käytti hautakivessä vaimonsa aatelisvaakunaa. Ursula Pohjolan-Pirhosen romaaneissa kuvatut van Sandenin seikkailut ovat romantisoituja ja perustuvat monilta osin kirjailijan mielikuvitukseen.
Andrei Bogdanov
Andrei Vladimirovitš Bogdanov (, s. 31. tammikuuta 1970 Moskovassa) on venäläinen poliitikko.
Bogdanov syntyi Moskovassa venäläis-tataarilaiseen perheeseen ja kävi koulua numero 1000 Solntsevossa. Hän valmistui Plehanovin taloustieteiden akatemiasta 1993 ja suoritti kandidaatin tutkinnon 2002 Moskovan valtionyliopistossa.
Hän on ammatiltaan taloustieteilijä ja on ollut 1990-luvun alusta mukana erilaisissa oppositioryhmissä. Vuodesta 1990 hän on ollut Venäjän demokraattisen puolueen jäsen. Vuonna 1998 hänestä tuli Venäjän demokraattisen puolueen varapuheenjohtaja, mutta vuonna 2001 hän menetti tämän paikan. Joulukuussa 2001 hän liittyi uuteen Yhtenäinen Venäjä -puolueeseen, josta hänet erotettiin toukokuussa 2003.
Toukokuussa 2005 hänet valittiin Venäjän demokraattisen puolueen puheenjohtajaksi. Bogdanov voitti valinnassa Mihail Kasjanovin, joka lähti perustamaan omaa puoluettaan. Puolue asetti hänet ehdokkaaksi vuoden 2008 presidentinvaalissa.
Zele Racing
Zele Racing on itävaltalainen pikkuformulatalli, joka kilpailee nykyään Renault Sport Trophy ja Auto GP-sarjassa. Tallin teknisenä johtajana toimii Hermann Zele. Talli perustettiin virallisesti vuonna 1997. Talli on aiemmin kilpaillut Formula Ford ja Formula Opel Lotus-sarjoissa. Talli voitti vanhan EuroBOSS sarjan mestaruuden vuonna 2010. Vuonna 2012 talli osallistui Auto GP sarjaan saavuttaen muutaman palkintosijan ja tallissa ajoi peräti seitsemän eri kuljettajaa kauden aikana. Kaudella 2013 talli saavutti avausvoittonsa Marrakechin kilpailussa. Kausien 2013-2015 aikana talli on saanut viisi voittoa.
Matti Ojala (laulaja)
Matti Ojala on oululainen muusikko ja laulaja. thumb|Matti Ojala Kuva Studio P.S.V., Oulu/Reijo.Koirikivi
Muusikon ura
Matti Ojala on esiintynyt päivätyönsä ohessa vuodesta 1995 lähtien orkesterin laulaja-artistina, trubaduurina sekä duo-kokoonpanoissa ja myöhemmin muun muassa Rosos-orkesterissa, vuodesta 2013–2016 Eldorado-tanssiorkesteriassa ja vuodesta 2016 lähtien yhtenä Afrikan Tähti-tanssiorkesterin kolmesta solistista. Lisäksi siinä sivussa oman On-Man-Bandissa omalla ohjelmistolla. Ohjelmisto koostuu perinteisestä ja vanhemmasta tanssimusiikista, 1960–70-luvun coveriskelmistä sekä rock´n rollista. Ojala on julkaissut 13 CD-pitkäsoittolevyä sekä toistakymmentä singleä, joiden kappaleita sisältyy keikkaohjelmistoon. Keikkoja on ollut yhteensä reilusti yli tuhat.
Vuonna 2002 Matti Ojala voitti valtakunnallisen Tähtisade-iskelmälaulukilpailun.
Posiolaissyntyisen Matti Ojalan ensimmäiset esiintymiset olivat koulujuhlissa. Hän muutti myöhemmin vanhempiensa mukana Haukiputaalle ja perusti kavereidensa kanssa rockyhtyeen, jossa hän oli laulusolistina ja komppikitaristina. Pian tämän jälkeen yhtye hajosi ja osa jäsenistä perusti uuden orkesterin, jossa Matti Ojala lauloi, mutta komppikitara vaihtui soolokitaraan. Harjoituspaikkana oli Haukiputaan Osakunta.
Muutettuaan Ouluun vuonna 1995 Matti liittyi Rosos-yhtyeeseen ja teki päivätyönsä ohella tanssi- ja ravintolakeikkaa vuosina 1995-2001 lähinnä Pohjois-Suomessa. Myöhemmin Ojala perusti myös omalla nimellään keikkailevan yhtyeen, jonka kanssa hän julkaisi ensimmäisen omaa tuotantoaan sisältävän cd-levyn Lauluja Matilta vuonna 2003. Myöhemmin vuonna 2005 ilmestyi albumi Pienet sanat, jossa oli mukana myös coverkappaleita. Tämän jälkeen Ojala on julkaissut yksitoista pitkäsoittolevyä, joista kahdeksan Juntusen Vee-Musicin alla. Muut levyt, joko omalla nimellä, tai yrityksensä alla tuotettuna.
Yhteistyökumppanit
Pienet sanat -albumin jälkeen alkoi yhteistyö Veikko Juntusen ja Vee-Musicin kanssa. Syntyi pitkäsoittolevy "Matka yhteinen" vuonna 2006. Vuonna 2007 tämä albumi sai jatkoa "Iltaruskon kultaa" -albumin muodossa ja syksyllä 2008 ilmestyi cover-kappaleita sisältänyt CD-pitkäsoittolevy "Laulajan tie". Vuonna 2010 ilmestyi Opetuslapset-pitkäsoitto. Levyllä oli seitsemän Juntusen kappaletta ja loput olivat coverkappaleita. Nimikkokappaleessa oli sovittajana Toni Nygård.
Veikko Juntusen lisäksi Matti Ojalan levyillä sävellyksiä ja sanoituksia ovat tehneet mm. Reijo Määttä, Reijo Päkkilä, Turkka Mali, Maritta Niskanen, Samuli Koivulahti, Seppo Leino, Matti Laasonen, Pauli Ylitalo, Liisa Anttila, Liisa ja Erkki Rantanen, Eila-Helena Oksanen, Hannu Riihimäki, Keijo Laitinen, Jouni Jäkälä, Sinikka Viiri, Raimo Viiri, Toni Viiri, nimim. Vee-Vee.
Erityistä
Matti Ojala on levyttänyt yli 130 ennen julkaisematonta kappaletta, joista noin seitsemässäkymmenessä kappaleessa näkyy Veikko Juntusen kynänjälki, joko säveltäjänä, tai sanoittajana. Tällä levytysmäärällä hän on Jamppa Tuomisen jälkeen eniten Juntusen kappaleita levyttänyt artisti. Uusin pitkäsoittolevy ´Kaunis hetki' ilmestyi toukokuussa 2022.
== Julkaisut == Abumit
Višegradin joukkomurha
thumb|250px|Mehmed Paša Sokolovićin [[silta, joka toimi yhtenä joukkomurhan näyttämönä.]] Višegradin joukkomurha oli Bosnian sodan tapahtuma Višegradin kaupungissa Bosnia ja Hertsegovinassa. Serbipoliisit ja -sotilaat murhasivat kaupungissa bosniakkisiviilejä. Kansainvälisen Jugoslavia-tuomioistuimen mukaan serbit tappoivat Višegradissa ja sen ympäristössä noin 3 000 bosniakkia.
Ennen sotaa Višegradissa oli noin 14 000 bosniakkia. Sodan alkuvaiheissa serbialaiset ryhmät systemaattisesti hyökkäsivät bosniakkien kimppuun tavoitteenaan heidän poistaminen kaupungista. Merkittävin serbialainen ryhmittymä, joka syyllistyi Višegradin joukkomurhaan oli Valkoiset kotkat, jota johti Milan Lukić. Valkoiset kotkat hyökkäsivät useasti Višegradin bosniakkeja kohtaan. Ryhmä syyllistyi raiskauksiin, kidutukseen, silpomisiin, sekä bosniakkien pakottamiseen työhön ja muuttoon. Se oli ensimmäisiä esimerkkijä serbien bosnikkiväestön etnisistä puhdistuksista.
Serbit tappoivat useita bosniakkeja historiallisella Mehmed Paša Sokolovićin sillalla ja Drinajoen rannoilla. Kuolleet ja puolikuolleet uhrit heitettiin sillalta jokeen. Lisäksi monia bosniakkeja sullottiin Višegradin taloihin ja poltettiin elävältä. Kaupungin lähistöllä oli myös Vilina Vlasin kylpylä, joka oli yksi Bosnian sodan pahamaineisimpia leirejä, jossa bosniakkinaisia ja -tyttöjä raiskattiin ja pahoinpideltiin.
Višegradin tapahtumat pysyivät pitkään salassa. Serbit sulkivat kaupungin, minkä takia uutisten kerääminen sieltä oli hyvin vaikeaa. Vasta vuonna 1996 The Guardian -lehden toimittaja Ed Vulliamy pystyi paljastamaan Višegradin tapahtumat muulle maailmalle.
Tuomas Rannankari
Tuomas Rannankari (s. 21. toukokuuta 1991 Kuopio) on suomalainen jalkapalloilija, joka edusti Veikkausliigassa Kuopion Palloseuraa ja viimeisellä kaudellaan Tampereen Ilvestä. Pelipaikaltaan hän on vasen laitapuolustaja tai laitalinkki.
Rannankari löi läpi pääsarjatasolla kaudella 2009, jolloin hän pelasi kaikissa KuPSin 11 ensimmäisessä ottelussa. 22. kesäkuuta 2009 Rannankarin kerrottiin siirtyvän Petteri Pennasen kanssa FC Twenteen. Pennanen oli viettänyt jo alkukauden vuokralla seurassa. Rannankari solmi hollantilaisseuran kanssa kolmivuotisen sopimuksen. Siirtoonsa mennessä hän oli pelannut 26 nuorisomaaottelua ja 12 ottelua KuPSin paidassa.
Tuomas Rannankarin isä Ilpo Rannankari on Kuopion tuomiokirkkoseurakunnan kirkkoherra ja hiippakunnan tuomiokapitulin tuomiorovasti.
Leviraattiavioliitto
Usein leviraattiin sisältyy piirre, että uudessa avioliitossa syntyvän ensimmäisen pojan nimeksi annetaan velivainajan nimi. Sana leviraatti on uudismuodoste myöhäislatinan levir-sanasta, joka tarkoittaa lankoa. Vanhassa testamentissa leviraattiavioliitto mainitaan Viidennessä Mooseksen kirjassa (25:5–10). Menettelyä pidettiin tärkeänä miehen puolen suvun jatkuvuuden ja erityisesti perinnön säilyttämisen kannalta. Uudessa avioliitossa syntyneitä lapsia pidettiin kuolleen miehen lapsina. Tällainen avioitumismenettely on ollut käytössä useilla muillakin kansoilla kuin muinaisilla israelilaisilla.
Tämän tyyppinen avioliitto on yleisimpiä klaaniyhteiskunnissa, joissa sisäryhmäavioliittoisuus eli endogamia on olennainen osa yhteiskuntaa, esimerkiksi punjabeilla, juutalaisilla, hunneilla (xiongnut), mongoleilla ja tiibetiläisillä.
Sororaattiavioliitto eli kälyavioliitto on leviraatin kaltainen avioliittomuoto, jossa leskeksi jääneellä miehellä on oikeus tai velvollisuus mennä naimisiin kuolleen vaimonsa sisaren eli kälyn kanssa. Sana sororaatti tulee latinan soror-sanasta, joka tarkoittaa sisarta.
Benoît Poelvoorde
thumb|Benoît Poelvoorde vuonna 2013. Benoît Poelvoorde [bənwa pulfoːrdə] (s. 22. syyskuuta 1964 Namur) on belgialainen näyttelijä ja koomikko. Hän on näytellyt useissa ranskalaisissakin elokuvissa, joista yksi oli Asterix olympialaisissa (2008).
Poelvoorden ura alkoi pääosasta vuoden 1992 mustassa komediaelokuvassa Man Bites Dog – ammatti: tappaja, jonka hän myös käsikirjoitti, ohjasi ja tuotti yhdessä Rémy Belvauxin, André Bonzelin ja Vincent Tavierin kanssa.
Veikko Isomäki
Veikko Kalervo Isomäki (20. kesäkuuta 1919 Punkalaidun – 21. toukokuuta 1989) oli suomalainen toimittaja ja kirjailija.
Isomäki kirjoitti myös libreton Tauno Marttisen oopperaan Jaarlin sisar, jonka ensiesitys oli Hämeenlinnassa 1979.
Operaatio Sportpalast
Operaatio Sportpalast oli Saksan laivaston operaatio toisessa maailmansodassa. Operaation tavoitteena oli maaliskuun alussa 1942 Britteinsaarilta Pohjois-Venäjälle matkaavan PQ-12- ja sieltä palaavan QP-8-saattueen kulun estäminen. Suunnitelman runkona oli Norjan rannikolla piilotteleva taistelulaiva Tirpitz suojueineen.
Liikesivistysrahasto
Liikesivistysrahasto on vuonna 1919 perustettu rahasto, jonka perimmäisenä tarkoituksena on lahjoitusten kautta parantaa liike-elämän ja kauppatieteellisen tutkimuksen välisiä väyliä. Pääasialliset rahavaransa rahasto saa suomalaisilta liikemiehiltä, jotka haluavat olla tukemassa kotimaista liike-elämän hyväksi tehtävää tutkimustyötä.
Operaatio Sportpalast
Taustaa
Vara-amiraali Curteisin johtama saattue PQ-12 lähti 1. maaliskuuta 1942 Reykjavikista Islannista Kuolan niemimaalle Murmanskiin suojanaan taisteluristeilijä HMS Renown, taistelulaiva HMS Duke of York, risteilijä HMS Kenya sekä kuusi hävittäjää. Vastaavasti QP-8 lähti paluumatkalle Murmanskista suurin piirtein samaan aikaan. Saattueiden oli tarkoitus sivuuttaa toisensa Karhusaaren lähellä.
Liikesivistysrahasto
Rahasto jakaa vuosittain noin neljän miljoonan euron edestä apurahoja eri vaiheissa oleville kauppatieteiden harjoittajille hakemusten perusteella. Rahaston kaikista tuloista noin 85 prosenttia käytetäänkin apurahoihin ja vain 15 prosenttia menee muihin kustannuksiin. Valtaosa myönnetyistä apurahoista menee akateemiseen tutkimustyöhön.
Operaatio Sportpalast
Operaatio
Saksalaisten tiedustelu havaitsi Venäjälle matkaavan saattueen PQ12 Jan Mayenin saaren lähistöllä. Taistelulaiva Tirpitz lähti 6. maaliskuuta 1942 merelle Trondheimista saattajinaan hävittäjät Z5 Paul Jacobi, Z14 Friedrich Ihn, Z7 Hermann Schoemann ja Z25. Saksan laivasto-osasto ei päässyt huomaamatta merelle, vaan sukellusveneet HMS Seawolf ja HMS Trident havaitsivat merellä olleen osaston ilmoittaen siitä Britannian Amiraliteetille.
Amiraali Toveyn komentamat taistelulaiva HMS King George V, lentotukialus HMS Victorious, risteilijä HMS Berwick ja kuusi hävittäjää lähtivät 6. maaliskuuta Scapa Flowsta merelle. Osasto saavutti saattueen Jan Mayenin eteläpuolella.
Liittoutuneiden laivasto ei kuitenkaan löytänyt Norjan meren myrskyssä saksalaisaluksia. Saksan laivaston hävittäjät tavoittivat saattueesta PQ-8 jääneen rahtialus Izhoran, jonka ne upottivat. Sää selkeytyi 9. maaliskuuta, jolloin HMS Victoriousilta lähetettiin kello 06.54 kuusi Fairey Albacorea etsimään Saksan laivaston osastoa. Kaksitoista torpedoin varustettua Albacorea lähetettiin ilmaan kello 07.35.
Johdin
Johdin voi tarkoittaa esimerkiksi
Operaatio Sportpalast
Operaatio
Tiedustelukone löysi kello 08.00 saksalaiset ja 40 minuuttia myöhemmin torpedokoneet olivat paikalla. Tirpitz purjehti vastatuuleen ja pakotti siten Albacoret hyökkäämään haluamastaan suunnasta. Taistelulaiva avasi tulen kaikilla lähes sadalla ilmatorjuntatykillään, minkä seurauksena yksikään torpedo ei osunut maaliin ja kaksi Albacorea ammuttiin alas.
Tirpitz saattajineen suuntasi takaisin kohti Norjan vuonoja ennen kuin paikalle Britteinsaarilta lähetetyt pommikoneet saapuivat. Alus saapui 9. maaliskuuta Länsivuonoon, josta se jatkoi matkaansa Trondheimiin 12. maaliskuuta.
Jean-Baptiste Robert Lindet
thumb|Robert Lindet, H. Rousseaun piirros 1800-luvulta. Jean-Baptiste Robert Lindet (2. toukokuuta 1746 Bernay – 14. helmikuuta 1825 Pariisi) oli Ranskan vallankumouksen aikainen poliitikko.
Lindet tuki yhteishyvän valiokunnassa usein Maximilien Robespierren kilpailijoita, mutta ei osallistunut Robespierren syrjäyttämiseen. Sitä seuranneen jakobiinivastaisen vastareaktion aikana hän kuitenkin vetäytyi yhteishyvän valiokunnasta lokakuussa 1794. Direktorion aikana Lindet nimitettiin Ranskan valtiovarainministeriksi kesäkuussa 1799, mutta hän joutui eroamaan brumairen vallankaappauksen yhteydessä saman vuoden marraskuussa. Hän kuului myös viidensadan neuvostoon vuosina 1798–1799.
Wreck
Wreck on suomalaisen industrial death metal -yhtyeen Total Devastationin kolmas studioalbumi. Se julkaistiin vuonna 2006 levymerkillä Firebox Records.
Kappaleet
Kaikki kappaleet säveltänyt ja sanoittanut Total Devastation.
Stripped (Christina Aguileran albumi)
Stripped on yhdysvaltalaisen poplaulajan Christina Aguileran lokakuussa 2002 julkaistu albumi. Levyn tyyli on huomattavasti Aguileran aikaisempia levyjä rohkeampi niin kansikuvaltaan, sanoituksiltaan kuin sävellyksiltäänkin.
Levyn ensimmäinen singlejulkaisu oli "Dirrty", joka on Aguileran suurimpia hittejä. Sen räväkkä ja vahvasti seksuaalinen video herätti vanhempien keskuudessa paljon keskustelua ja kohua. Yhdysvalloissa single ylsi Billboard Hot 100 -listalla vain sijalle 48. Seuraava singlejulkaisu ”Beautiful” menestyi hyvin useassa maassa, myös Yhdysvalloissa, jossa se nousi Billboard Hot 100 -listalla parhaimmillaan kakkoseksi. Kappaletta pidetään yhtenä Aguileran nimikkokappaleista. Albumilta julkaistiin myös singlet ”Fighter”, ”Can't Hold Us Down” ja ”The Voice Within”.
Albumia on myyty Yhdysvalloissa yli neljä miljoonaa kappaletta. Singlejä ”Beautiful” ja ”Hurt” on kumpaakin myyty maassa digitaalisesti yli miljoona kappaletta.
Kimmo Kevätsalo
Kimmo Kevätsalo (s. 1945) on suomalainen valtiotieteen tohtori ja työelämän tutkija.
Mímis Androulákis
thumb|240px|Mímis Androulákis. Dimítris ”Mímis” Androulákis (, s. 24. marraskuuta 1951 Ágios Nikólaos, Kreeta) on kreikkalainen kirjailija ja poliitikko. Hän on kreikkalaisen sosialidemokraattisen puolueen PASOKin kansanedustaja.
Opiskeluaikoinaan Ateenassa Androulákis toimi aktiivisesti Kreikan sotilasjuntan vastaisessa taistelussa, osallistuen mm. opiskelijoiden kapinaan. Androulákis oli kommunistipuolueen jäsen vuoteen 1991, jolloin hän erosi ja liittyi radikaalivasemmistolaiseen Synaspismós-puolueeseen. Kaksi vuotta myöhemmin hän kuitenkin jäi sivuun aktiivisesta poliittisesta toiminnasta. Vasta vuonna 2004 hän hyväksyi Geórgios Papandréoun kutsun PASOKin ehdokkaaksi.
Androulákis on kirjoittanut 11 romaania sekä useita poliittisia kirjoja. Hänen kirjansa Mν (joka kreikaksi lausuttaessa muistuttaa ”pimppiä” tarkoittavaa sanaa mouní) kuvaa Jeesuksen naistenmiehenä, joka tuntee vastustamatonta vetoa Maria Magdaleenaan. Kirja herätti voimakkaan vastareaktion kreikkalaisortodoksien keskuudessa ja kiihkomielisimmät arvostelijat polttivat kirjan kopioita Thessalonikissa.
Joanne Whalley
Joanne Whalley (s. 25. elokuuta 1964 Salford, Manchester, Iso-Britannia) on brittiläinen näyttelijä. Hänet tunnetaan muun muassa televisiosarjoista Pimeyden ytimessä, Laulava salapoliisi ja Emmerdale.
Yksityiselämä
Whalley oli naimisissa näyttelijä Val Kilmerin kanssa vuosina 1988–1996. Pari tapasi fantasiaseikkailuelokuva Willow’n kuvauksissa. Heillä on kaksi lasta, vuonna 1991 syntynyt tytär, Mercedes Kilmer ja vuonna 1995 syntynyt poika, Jack Kilmer.
The Last Command
The Last Command tarkoittaa seuraavia asioita:
Kabbölen virolaiset
Kabbölen virolaiset olivat nykyisin Loviisaan kuuluvan Pernajan Kabböle-nimiseen kylään 1900-luvun alussa muuttaneita virolaisia ja heidän jälkeläisiään. Kylässä asuu edelleen viron kielen taitajia. Nuoremmat sukupolvet ovat kuitenkin jo sulautuneet seudun suomenruotsalaiseen valtaväestöön.
Historia
Ensimmäiset virolaiset muuttivat Kuusalusta Kabböleen vuonna 1906. Tällöin kylään siirtyi yhdeksän perhettä jotka ostivat itselleen maatilat. Myöhemmin siirtolaisia tuli lisää ja ensimmäisen maailmansodan lopussa kylässä asui jo 12 virolaisperhettä, eli noin 70–80 henkilöä. Kylässä toimi virolainen laulukuoro ja seura, sekä 300 kirjaa käsittävä vironkielinen kirjasto. Paikallisilla oli tiiviit yhteydet Viroon, mikä teki kylästä yhden pirtun salakuljetuksen keskuksista kieltolain aikaan 1920- ja 1930-luvuilla. Kylälle annettiinkin lempinimi "Kanisterböle" salakuljetuksessa käytettyjen kanistereiden mukaan.
Virolaisiin suhtauduttiin epäilevästi ja jopa vihamielisesti, koska pelättiin sosiaalihuollon kulujen nousua, kommunistisen aatteen tuontia, sekä suomalais-virolaisen asutuksen leviämistä silloin pääosin ruotsinkieliselle alueelle. Viron itsenäistymisen jälkeen jotkut Kabbölen virolaisista säilyttivät Viron kansalaisuuden ja asuivat Kabbölessä asumisluvalla, mutteivät hakeneet Suomen kansalaisuutta. Virolaiset sulautuivat valtaväestöön pikkuhiljaa ruotsinkielisen koulun ja seka-avioliittojen kautta. Ensimmäinen siirtolaissukupolvi oli täysin vironkielinen, mutta jo toinen sukupovi käytti pääasiassa ruotsia, mutta osasi myös viroa. Kolmas sukupolvi on lähes täysin ruotsinkielinen.
Kabbölen 100-vuotisjuhlallisuuksien yhteydessä vuonna 2006 muistettiin virolaisia siirtolaisia. Mukana oli kymmeniä virolaisten jälkeläisiä.
Johto
Johto voi tarkoittaa mm. seuraavia asioita:
Johanneksen evankeliumin 3. luku
Johannes 3 on kolmas luku Johanneksen evankeliumi ssa kristittyjen Raamatun Uudessa testamentissa. Baptisti-saarnaaja Charles Spurgeon sanoi tästä luvusta, että se on luku, jonka hän valitsisi "lukea kuolevalle miehelle, joka ei tunne evankeliumia, sopivimpana vaihtoehtona tällaisessa tilanteessa".
Nikodemos
Luvun ensimmäinen osa alkaa, kun Nikodemos, jonka on sanottu olleen hallitsevan neuvoston jäsen, tulee yöllä puhumaan Jeesuksen kanssa, jota hän kutsuu Rabbiksi. Kun otetaan huomioon Jeesuksen "ihmeteot", Nikodemos ja muut, ("me"; Joh. 3:2) ovat panneet merkille, että Jeesus on "Jumalan lähettämä opettaja". Ei ole selvää, kenelle Nikodemos puhuu – "Opettaja, jotkut meistä ovat puhuneet ..." – mutta monet kommentaattorit ovat päätelleet tapaamisen ajankohdasta, että Nikodemos tuli yksin, yksityisesti, "hänen neuvostoveljiensä häpeän ja pelon kautta". Häpeä mahdollisesti johtui siitä, että "ollessaan Israelin opettaja, [hän ei halunnut], että hänen tulkittaisiin menevän hakemaan oppia toiselta". Metodisti-kirjailija Joseph Benson toteaa, teologi Daniel Whitbyn tulkinnan tuella, että "fariseukset ja hallitsijat tiesivät Kristuksen olevan Jumalan lähettämä opettaja".
Vastauksessaan Jeesus julisti: "Minä sanon teille totuuden, kukaan ei voi nähdä Jumalan valtakuntaa, ellei hän ole syntynyt ylhäältä, tai syntynyt uudelleen." Kreikan kielen sana ἄνωθεν voidaan kääntää joko "uudelleen" tai "ylhäältä". King James Version -raamatunkäännös, English Standard Version -raamatunkäännös ja New International Version -raamatunkäännös sanovat kaikki "syntynyt uudelleen", kun taas raamatunkäännökset New Revised Standard Version ja Young´s Literal Translation molemmat käyttävät "syntyä ylhäältä": molemmilla on tekstihuomautus "syntynyt uudelleen". Nikodemoksen vastaus, "Miten joku voi syntyä, kun he ovat vanhoja? Varmasti he eivät voi tulla toisen kerran heidän äitinsä kohdusta syntymään!" heijastaa ymmärrystä siitä, että Jeesus puhuu toisesta syntymästä. Sitten Jeesus puhuu siitä, mitä merkitsee olla uudestisyntynyt ja mikä on tie taivaaseen. "Minä sanon teille totuuden, kukaan ei voi tulla Jumalan valtakuntaan, ellei hän ole syntynyt vedestä ja Hengestä. Liha synnyttää lihaa, mutta Henki synnyttää hengen." (Joh. 3:5–6) Jeesus puhuu itsestään Ihmisen Poikana ja miten usko häneen on tie iankaikkiseen elämään. Tämä on tiivistetty yhteen kuuluisimmista Raamatun kohdista, Joh. 3:16: "Sillä niin on Jumala maailmaa rakastanut, että hän antoi ainokaisen Poikansa, ettei yksikään, joka häneen uskoo, hukkuisi, vaan hänellä olisi iankaikkinen elämä." Tässä luvussa on tarkoitus osoittaa, miten tärkeää on usko Jeesukseen Jumalan poikana. Jeesus näytetään tässä jo julistamassa itsensä Messiaaksi ja säätävän Kristillisen teologian osia, toisin kuin Markuksen evankeliumi esimerkiksi, jossa Jeesus näyttää yrittävän pitää totuuden hänen jumalallisuudestaan salassa, hänen viimeiseen Jerusalemin matkaansa saakka.
Nikodemos esiintyy tässä, kohdassa Johanneksen evankeliumin kohdassa 7:50, ja Johanneksen evankeliumin kohdassa 19:39, ainoastaan Johanneksen evankeliumissa, että hän oli auttamassa Josef Arimatialaista hautaamaan Jeesuksen.
Jeesus kastaa
Luvun toisessa osassa Jeesus menee Juudean maahan opetuslastensa kanssa ja jää sinne kastamaan ihmisiä. Johannes Kastaja kastaa myös ihmisiä lähistöllä, Ainonissa, Salimin lähellä. Johanneksen opetuslapset kertovat Johannekselle, että Jeesus kastaa myös ihmisiä, ja näyttää siltä, että Jeesus kastaa enemmän kuin Johannes (Johannes 3:26: "kaikki menevät Hänen luokseen"). Johannes vastaa, että "Kukaan ei voi ottaa mitään, ellei sitä anneta hänelle taivaasta. Te voitte itse todistaa, että minä sanoin: 'En minä ole Messias. Minut on lähetetty kulkemaan hänen edellään.' Sulhanen on se, jolla on morsian. Mutta sulhasen ystävä seisoo hänen vieressään ja kuuntelee, mitä hän puhuu, ja iloitsee suuresti sulhasta kuunnellessaan. Niin iloitsen minäkin, ja iloni on nyt täydellinen. Hänen on tultava suuremmaksi, minun pienemmäksi." Hän päättää sanomalla: "Sillä, joka uskoo Poikaan, on ikuinen elämä, mutta joka ei tottele Poikaa, se ei pääse näkemään elämää, vaan Jumalan viha pysyy hänen yllään." Tämän jakson on tarkoitettu osoittavan, että Johannes hyväksyy Jeesuksen ylemmyyden sekä painottavan uskoa häneen tienä ikuiseen elämään/taivaaseen.
Johannes yritti osoittaa hänen oletettavasti juutalaiselle yleisölleen, että Johannes tiesi, että Jeesus oli Messias ja että kristinuskon kaste, ei Johanneksen ryhmän, on oikea tie Jumalan luo. Nykyään on olemassa vielä ryhmä, mandealaiset, jotka pitävät Johannesta suurimpana profeettana.
Johanneksen evankeliumin 3. luvun jakeiden käyttö
Raamatun kohtia Joh 3:7 ja [http://raamattu.fi/1992/Joh.3.html Joh. 3:16] käytetään molempia välittämään kristillistä evankeliumia.
Swollen Members
Swollen Members on 1990-luvun puolivälissä perustettu hip hop -yhtye Vancouverista Kanadasta.
Toastmasters
pienoiskuva|Toastmastersin logo. Toastmasters on kansainvälinen verkosto, johon kuuluu lähes 16 200 klubia 145 maassa ympäri maailmaa. Toiminnan tarkoituksena on auttaa jäseniä kehittämään esiintymistaitojaan. Kokoukset ovat ei-poliittisia, ei-uskonnollisia, avoimia kaikille kulttuureille. Toastmastersissa ei ole ohjaajia tai opettajia. Jokainen osallistuu pitämällä puheita ohjelman mukaisesti, kuitenkin omaan tahtiinsa edeten ja omat aiheensa valiten. Toiminnalla ei tavoitella voittoa.
Suomessa Toastmasters-toimintaa on Helsingin seudulla, Turussa,Tampereella sekä Vaasassa. Myös täysin virtuaalisesti kokoontuva suomenkielinen Toastmasters-klubi on olemassa. Seuraavaksi toimintaa ollaan laajentamassa Ouluun.
Kaikki klubit Suomessa kokoontuvat suomen ja englannin kielillä. Helsingin alueella on myös yksi espanjankielinen klubi.
Far Cry (pelisarja)
Far Cry
Far Cry on saksalaisen Crytekin kehittämä ja Ubisoftin vuonna 2004 julkaisema ensimmäisen persoonan ammuntapeli Microsoft Windowsille. Far Cry myi 730 000 kappaletta ensimmäisen neljän kuukauden aikana julkaisusta. Pelin päähahmo on erikoisjoukkojen entinen jäsen Jack Carver, joka pelin alussa joutuu tuntemattomien palkkasotilaiden hyökkäyksen kohteeksi ollessaan matkalla kartoittamattomaan Jacutanin saaristoon mukanansa toimittaja Valerie Constantine, joka katoaa hyökkäyksessä. Jack lähtee etsimään häntä ja tutkimaan saaristoa ja sen taakseen kätkemiä salaisuuksia. Pelissä seurataan tarkasti tarinaa, mutta pelin jatko-osissa voi liikkua melkein vapaasti.
Far Cry Instincts
Far Cry Instincts on Ubisoftin kehittämä ja vuonna 2005 julkaisema videopeli Xboxille. Peli piti aluksi julkaista myös Nintendo GameCubelle ja PlayStation 2:lle, mutta tämä peruttiin. Pelissä on merkittäviä muutoksia pelin PC-versioon verrattuna: Instinctsia suunniteltiin enemmän konsoleilla pelattavaksi, minkä takia pelin kartat ovat vähemmän avoimia, koska konsolit olivat tuolloin vielä tehoiltaan huonompia, joten valtavaa ja vapaasti tutkittavaa saaristoa ei pelissä ole.
Far Cry Instincts: Evolution
Far Cry Instincts: Evolution on jatko-osa Far Cry Instincts -pelille. Se julkaistiin vuonna 2006. Evolution sisältää uuden yksinpelikampanjan, joka on huomattavasti edeltäjäänsä lyhyempi. Pelissä Jack Carver tekee työtä naiselle nimeltä Kade. Tästä eivät paikallishallinnot pidä, minkä vuoksi ne alkavat jahtaamaan Jackia.
Far Cry Instincts: Predator
Far Cry Instincts: Predator on Xbox 360:lle julkaistu peli. Se julkaistiin samana päivänä kuin Far Cry Instincts: Evolution. Peli sisältää graafisesti parannetut versiot peleistä Far Cry Instincts ja Far Cry Evolution.
Far Cry Vengeance
Far Cry Vengeance on Ubisoftin kehittämä ja julkaisema videopeli Wii-konsolille. Peli julkaistiin vuonna 2006. Far Cry Vengeance on hyvin samankaltainen Far Cry Instincts: Evolution -pelin kanssa, sillä siinä on lähes samanlainen tarina kuin Evolutionissa. Vengeance sisältää Evolution-peliin verrattuna kolme uutta tasoa, uusia aseita, kulkuneuvoja ja erilaiset kontrollit.
Paradise Lost
Paradise Lost on Global VR:n vuonna 2007 julkaisema kolikkopeliversio Far Cry Instincts -pelistä.
Far Cry 2
Far Cry 2 on Far Cry -sarjan toinen osa. Pelissä pelaaja valitsee hahmonsa muutaman erilaisen palkkasotilaan väliltä. Juoni pyörii kahden afrikkalaisjärjestön toisiaan vastaan kääntäneen asekauppiaan ympärillä. Pelaajan pitää pysäyttää hänet avoimella 50 neliökilometrin pelialueella. Pelaaja saa liikkua täysin vapaasti afrikkalaisessa maastossa, josta löytyy savanneja, metsiä, eläimiä ja kyliä. Toiset palkkasotilaat voivat olla joko pelaajan vihollisia tai ystäviä, jotka auttavat pelaajaa aina tiukan paikan tullen. Toisten palkkasotilaiden reaktio pelaajaa kohtaan riippuvat täysin pelaajan tekemistä teoista ja valinnoista virkatovereitansa kohtaan. Peli julkaistiin vuonna 2008.
Far Cry 3
Far Cry 3 julkaistiin Euroopassa 29. marraskuuta 2012. Pelissä pelaaja on trooppisella saarella täynnä outoja asukkaita, ja tarkoitus on paeta sieltä.
Far Cry 3: Blood Dragon
Vuonna 2013 peliin julkaistiin lisäosa Far Cry 3: Blood Dragon, joka on myös saatavilla itsenäisenä pelinä.
Far Cry 4
Far Cry 4 julkaistiin Euroopassa 20. marraskuuta 2014. Peli sijoittuu Himalajalle.
Far Cry: Primal
Far Cry: Primal julkaistiin helmikuussa 2016. Peli sijoittuu kivikaudelle.
Far Cry 5
Far Cry 5 julkaistiin maaliskuussa 2018. Peli sijoittuu Yhdysvaltojen Montanaan.
Far Cry: New Dawn
Far Cry: New Dawn julkaistiin helmikuussa 2019. Peli on suoraa jatkoa Far Cry 5:lle.
Far Cry 6
Far Cry 6 on lokakuussa 2021 julkaistu peli, joka sijoittuu kuvitteelliselle Karibian saarelle Yarelle.
Elokuva
Far Cry -elokuva sai ensi-iltansa vuonna 2009. Elokuva on muunneltu versio Far Cry -pelistä. Elokuvan ohjasi Uwe Boll ja Jack Carverin osaa näytteli Til Schweiger.
Myllylampi (Sulkava, kirkonkylä)
Myllylampi on lampi Sulkavan kirkonkylän luoteispuolella. Myllylampeen laskee luoteesta Kuhalammesta Hasulanjoki. Myllylampi puolestaan laskee Nälänkosken ja Uitonvirran kautta kaakkoon Alanteeseen.
Mennään eteenpäin
Mennään eteenpäin (ME) (engl. Marriage Encounter) on uskonnollinen parisuhteen hoitamiseen tähtäävä viikonloppu, jonka tavoitteena on kehittää avioliittoa lähinnä parantamalla kommunikointia parisuhteessa. Viikonloppu on tarkoitettu heteropareille, jotka ovat avioliitossa.
ME-toiminnan juuret ovat Espanjassa, mutta varsinainen liike syntyi Yhdysvalloissa 1960–70-luvuilla. Toiminta on maailmanlaajuista ja levinnyt toisiin uskontoihin. ME-viikonlopusta on ainakin protestanttinen ja juutalainen versio.
Myllylampi (Sulkava, kirkonkylä)
Myllylampi kuuluu valtakunnalliseen lintuvesien suojeluohjelmaan. Sen kosteikkorannat ovat maisemallisesti, linnustollisesti ja ekologisesti merkittävät.
Mennään eteenpäin
Toiminnan toivat Suomeen Hannu ja Maija Nyman vuonna 1987.
Viikonlopuissa käyneet parit voivat liittyä jäseneksi järjestöön, jonka keskeisenä tehtävänä on järjestää uusia ME-viikonloppuja. Suomessa Mennään eteenpäin -aviopariviikonloppuista ja ME-toiminnasta vastaa ME-Mennään Eteenpäin ry -niminen järjestö. Järjestö julkaisee Meidän kesken -nimistä lehteä.
Juuret Espanjassa ja Yhdysvalloissa
Mennään eteenpäin -viikonlopun idea on syntynyt Espanjassa 1960-luvulla. Kerrotaan, että vuonna 1952 katolisen isä Gabriel Calvon luo tulivat Mercedes ja Jaime Ferrer. Pariskunta halusi saada hengellistä ohjausta nimenomaan pariskuntana. Isä Gabriel Calvo aloitti aviopareille tarkoitetut ohjelmat, joiden tarkoituksena oli parantaa parien välistä kommunikaatiota ja toimia parille avioliiton uudistajana. Calvo kehitti menetelmän, mutta varsinainen ME-liike syntyi 1960–70-lukujen taitteessa Yhdysvalloissa.
ME-toiminta saapui Yhdysvaltoihin 1966, ja ensimmäinen viikonloppu pidettiin Notre Damen yliopistolla 1967. Toiminta järjestäytyi nopeasti ja vuonna 1969 perustettiin Yhdysvaltain ensimmäinen ME-järjestö, National Marriage Encounter. Liike kutsui ensimmäiseksi johtajaparikseen Jamie ja Arline Whelanin. Yhdessä papin kanssa Whelanit muodostivat järjestön ensimmäisen johtoryhmän.
Modernin katolisuuden ydin
ME-liikkeen syntyyn vaikuttivat myös ajan ilmiöt. 1960-luvun käsitys vapaasta seksuaalisuudesta mutta myös Amerikan katolisten keskuudessa kasvanut vieraantuminen kirkosta edesauttoivat liikkeen syntyä. Pariskunnista haluttiin nyt modernin Amerikkalaisen katolisuuden ydin.
Viikonloput hotelleissa ja retriittikeskuksissa
Alusta lähtien viikonloppujen pitopaikoiksi vakiintuivat hotellit ja retriittikeskukset. Vain aikuisille tarkoitetun viikonlopun hinta oli New Yorkissa 1970-luvulla noin 68$, josta pariskunnat maksoivat 15$ rekisteröintimaksun jälkeen varallisuutensa mukaan. Viikonlopun ohjelma sisälsi neljä luentosarjaa otsikoilla: minä, me, Jumala ja maailma. (I, We, God, World). Perjantai-illasta sunnuntaihin kestävä viikonloppu huipentui sunnuntaiaamun messuun, jonka sisältönä oli mm. rohkaista pareja viemään sanomaa (the Good News) ME toiminnasta eteenpäin.
Dialogi
Niin ikään alusta lähtien viikonlopun työskentely perustui dialogiin. Dialogi on menetelmä, jossa jokaisen luennon jälkeen pari kirjoitti toisilleen kirjeen ME muistikirjoihinsa. Vihkot vaihdettiin ja pariskunta keskusteli yhdessä kirjoituksista. Juuri dialogista tuli ME toiminnan kulmakivi. Tätä dialogia parien kehotettiin jatkavan myös viikonlopun jälkeen.
Liikkeen jakautuminen
Toiminnassa oli Yhdysvalloissa alusta pitäen mukana pastori Charles ”Chuck” Gallagher. Hän koki liikkeen tervetulleeksi piristykseksi katoliseen kirkkoon, joka hänen mukaansa oli eriytynyt liian kauas tavallisten ihmisten elämästä.
Gallagherin näkemykset liikkeestä johtivat lopulta sen jakautumiseen. Vuonna 1975 liike jakautui kahteen järjestöön, kun Worldwide Marriage Encounter erosi järjestöstä. Gallagher halusi liikkeestä vahvan avioliiton puolestapuhujan ja toi sen ideologiaan mukaan nk. parien voima -ajatuksen (Couple Power), jonka mukaan avioparit toimivat yhteiskuntaa ja kirkkoa rakentavina voimina. Gallagher uskoi muuttavansa maailmaa tällä ajatuksellaan.
Chuck Gallagherin visio
Chuck Gallagherin johtama kansainvälinen järjestö sai paljon mediahuomiota ja ohitti kannatuksellaan nopeasti kansallisen järjestön. Kansainvälinen järjestö järjesti mm. tapahtumia ja aviopariviikonloppuja osana ”vapaata rakkautta vastaan – avioliiton puolesta” ohjelmaansa. 1980-luvulla tuo ohjelma kokosi Los Angelesiin pareja päällään paitoja, joissa luki ”Parien voima” ja ”Kalifornia on rakastaville”. Gallagher ei luottanut parien kykyyn luoda keskinäistä vuorovaikutusta, vaan hänen mukaansa dialogin tulisi olla jokapäiväistä. Kansainvälisessä Worldwide Marriage Encounter järjestössä pidettiin myös tärkeänä jatkaa Isä Calvon aloittamaa perinnettä. Viikonlopun muoto oli sama kaikkialla maailmassa, ja katolinen teologia pysyi tiukasti mukana. Kansallisessa järjestössä taas annettiin paikallisille toimijoille enemmän vapautta keskittyä enemmän avioparityöhön kuin liikkeen synnyttämiseen. Kansallisen järjestön jäsenet mm. Arline Whelan varoittivat Gallagheria tekemästä aatteesta liikettä (in thing). Esitettyyn kritiikkiin yhtyi myös Isä Calvo. Hänen mukaansa liike on joutunut pois hänen tarkoittamaltaan tieltä. (Marriage Encounter is off the Track in U.S.) Sisältöjen lisäksi erilleen ajautuneiden liikkeiden ulkoiset tunnukset muuttuivat. Kansallisen järjestön tunnukseksi vakiintui Kristusmonogrammin, ristin ja kahden sormuksen yhdistelmä. Kansainvälinen järjestö liitti sormukset ja ristin taas suureen sydämeen ja otti pääväreiksi keltaisen ja punaisen.
Callagherin muutokset järjestön toimintaan olivat kiistanalaisia. Kansallisen järjestön johtajat kritisoivat kansainvälistä liikettä siitä, että se teki liikkeestä ilmiötä. Kansainvälistä liikettä arvosteltiin myös kulttimaisuudesta sekä fundamentalistisesta uskonnollisuudesta. Lisäksi osallistujat sanoivat menetelmän olevan liian yksinkertainen, ja ammattilaiset sanoivat liikettä amatöörimäiseksi. Sen sanottiin lupaavan enemmän, kuin se todellisuudessa pystyi tarjoamaan. Viikonlopun sanottiin olevan autoritaarinen sekä uhkaava, sillä vetäjäparit uhkailivat ”käy dialogia tai kuole”.
Leviäminen
Muutamassa vuodessa ME:stä tuli maailman suosituin parisuhdetta rikastuttava ohjelma. Toiminta levisi nopeasti 23 maahan, ja vuosina 1967–75 yli 200 000 paria oli osallistunut viikonloppuun. ME–toiminta levisi 1970–80-luvuilla Yhdysvaltojen ulkopuolelle mutta myös muihin uskontoihin. Rabbi Bernard Kligfeld aloitti ME –toiminnan juutalaisen keskuudessa 1972 ja sitä ennen liike oli jo levinnyt muihin kristillisiin uskontokuntiin. Uskontokuntien rajojen ylittäminen ei sujunut ongelmitta ja keskusteluja käytiin mm. ehtoolliselle osallistumisesta ja avioliiton sakramentista. Katoliset ymmärtävät avioliiton sakramenttina, pyhänä toimituksena.
ME-viikonlopun sisältö Yhdysvalloissa
Viikonloppu on tiivis 44 tunnin (44 tuntia, jotka muuttavat elämäsi) kokonaisuus, jonka ohjelma koostuu luennoista ja paritehtävistä. Viikonloppua ohjaa neljä juontajaparia (engl. presenter couple). Yksi juontajista on pappi. Näiden lisäksi viikonloppua ovat toteuttamassa joukko vapaaehtoisia viikonlopun käyneitä pareja.
Viikonloppuun osallistuva pariskunta työskentelee menetelmällä, jota kutsutaan dialogiksi. Käytännössä dialogi tarkoittaa tunteiden ja ajatusten jakamista puolisolle kirjoittamalla niihin erityisesti tarkoitettuihin vihkoihin. Dialogia varten annetaan erityisiä dialogikysymyksiä. Kysymyksiä voivat olla esimerkiksi: ”Kolme merkittävintä tilannetta, joissa olen kokenut eniten yhteyttä sinuun?” tai ”Mitkä ovat tärkeimmät syyni jatkaa elämääni?” Kirjoittamisen jälkeen vihkot vaihdetaan ja keskustellaan yhdessä heränneistä ajatuksista ja tunteista. Tavallista dialogia kutsutaan nimellä 10/10, joka tarkoittaa kymmenen minuutin kirjoittamista ja kymmenen minuutin keskustelua.
Dialogien kirjoittamista edeltävät juontajaparien osuudet, joita kutsutaan puheiksi (engl. talk) Puheet käsittelevät mm. vuorovaikutuksen merkitystä parisuhteessa ja tunteiden ilmaisemisen tärkeyttä. Puheet ovat etukäteen valmisteltuja, ja juontajat lukevat ne suoraan paperista. Englanninkielisiä puheita voi lukea verkosta osoitteesta: http://marriageencounteronline.org
ME-viikonlopun sisältöön kuuluvat parisuhteen kommunikaation ja tunteiden jakamisen lisäksi uskonnollisuus. Avioliitto nähdään Jumalan tarkoituksena, ja viikonlopun käyneitä pareja kannustetaan muuttamaan maailmaa ja lähiympäristöään omalla esimerkillään.
Sloganit
Toiminnan alusta lähtien viikonlopun sanoma on kiteytetty sloganeihin. Tunnetuimpia niistä lienevät ”Tunteet eivät ole oikeita tai vääriä, ne vain ovat” (engl. Feelings are not good or bad, they just are) ja ”Jumala ei luo roskaa” (engl. God doesn’t make junk). Liikkeen alkuaikoina huomiota herätti slogan ”Käy dialogia tai kuole” (engl. Dialogue or Die). Sloganin käyttö väheni, ja liikkeen edustajat kertoivat, ettei sen merkitystä pitänyt ottaa kirjaimellisesti.
Ohjelma
Viikonlopun ohjelma on jaettu kolmen otsikon alle, jotka ovat: tutki (Observe), arvioi (Judge) ja toimi (Act). Kaikkiaan otsikoiden alle jakautuu kolmetoista eri työskentelyä (askelta), joissa annettua aihetta käsitellään edellä kuvatulla dialogi-metodilla.
Mennään Eteenpäin -toiminta Suomessa
Ensimmäinen luterilainen ME-viikonloppu pidettiin Washingtonissa 1975. Luterilaisesta versiosta tuli kansainvälinen sen laajennettua Kanadaan 1978 sekä Eurooppaan 1980. Pohjoismaiden ensimmäinen viikonloppu pidettiin Norjassa 1982 – tosin englannin kielellä. Islantiin ME siirtyi Yhdysvaltain asevoimien tukikohdan kautta vuonna 1985.
Suomen ME käyttää samaa logoa Worldwide Marriage Encounter -järjestön kanssa. Suomalaisen järjestön nettisivujen historiassa viitataan liikkeen espanjalaisiin juuriin ja mainitaan toiminnan olevan Suomessa hyvin suosittua. Tilastoja asiasta ei ole saatavilla, mutta keskimääräinen jonotusaika viikonloppuun kerrotaan olevain noin vuoden verran. Vuonna 2008 järjestettiin 16 viikonloppua ja vuonna 2012 viikonloppuja oli 9. Niihin osallistui 24–36 avioparia. Viikonloppuja järjestettiin vuonna 2012 kuudessa hotellissa, jotka ovat Meripuisto Espoossa, Lakeus Seinäjoella, Vihiluoto Oulussa, Heimari Mikkelissä, Yyteri Porissa ja Rikala Salossa.
Toiminta on järjestäytynyttä Yhdistyksen kotipaikka on Lohjalla ja se on rekisteröity vuonna 2002. Liike vietti 25-vuotisjuhlaansa syksyllä 2012 hotelli Waltikassa Valkeakoskella. Suomen ME ry. julkaisee Meidän kesken -nimistä lehteä. Neljä kertaa vuodessa julkaistava lehti on ilmestynyt vuodesta 2002.
ME-viikonlopun sisältö Suomessa
Liikkeen kotisivulla kerrotaan, että viikonloppu on tarkoitettu heterosuhteessa eläville aviopareille ja sen tavoitteena ”on auttaa pareja tutustumaan toisiinsa syvemmin ja uusista näkökulmista”. Viikonloput järjestetään hotelleissa ja viikonloppuun ilmoittaudutaan maksamalla 70€ (2012) varausmaksu.
Viikonloppu on Suomessa kolmen päivän mittainen ja sitä ohjaavat vetäjäparit. Vähintään yksi vetäjä on evankelis-luterilaisen kirkon pappi. Viikonlopun kerrotaan sopivan kaikenikäisille aviopareille. Viikonlopusta kertovassa esitteessä kuitenkin mainitaan, ettei se ole tarkoitettu akuutissa kriisissä olevalle parille.
Mennään Eteenpäin -viikonloppu on alusta loppuun tiiviisti suunniteltu ja ohjelmarunko seuraa yhdysvaltalaisen version sisältöä. Ohjelmaa on aamusta iltaan ja esimerkiksi ruokapöytäkeskustelujen aiheet on etukäteen päätetty. Järjestäjät pitävät säännöllisillä puhelinsoitoilla huolta, jotta osallistujat ovat ajallaan oikeassa paikassa.
Viikonlopun työskentely tapahtuu ”alustuksiin perustuvana henkilökohtaisena pohdiskeluna ja parityöskentelynä oman puolison kanssa”. Työskentelyyn ei sisälly ryhmätöitä eikä omasta parisuhteestaan tarvitse kertoa muille. Työskentelytapana on yhdysvaltalaisen version mallin mukaisesti dialogi, jossa pari kirjoittaa toisilleen vihkoihin ja vaihtaa vihkoja kirjoittamisen jälkeen. Kirjoittamista edeltää yhden vetäjäparin luento. Jokaiselle parille on viikonloppua varten nimetty henkilökohtainen rukouspari, jonka tehtävänä on rukoilla viikonloppuun osallistuvan parin puolesta. Sunnuntaina viikonlopun ollessa aivan lopuillaan rukouspari tulee tapaamaan viikonloppuun osallistunutta paria.
Viikonloppuun osallistuneita kutsutaan pienpiiritoimintaan (sirkkeleihin) sekä järjestelytehtäviin uusien ME-viikonloppujen järjestämiseksi.
Mennään Eteenpäin -järjestön nettisivuilla esitellään tuloksia Matti Viitasen vuonna 1998 julkaistusta pro gradu -opinnäytetyöstä, jossa tutkittiin osallistujien kokemuksia viikonlopusta vuonna 1996. Tämän mukaan viikonloppu oli ”useimpien osallistujien mielestä pääasiallisesti myönteinen ja parisuhdetta syventävä kokemus”. Viikonloppu on hyödyttänyt pariskuntien vuorovaikutusta ja itsen sekä puolison kohtaaminen on koettu tärkeäksi. Viikonlopun jälkeen pariskunnat ”kokevat ehkä suurempaa vapautta ottaa esille ja käsitellä suhteessaan ja omassa elämässään erilaisia asioita--”.
Kritiikki
Varhaisin kritiikki nousi liikkeen sisällä, kun Yhdysvaltoihin kotiutunut liike hajosi kahtia. Tuolloin kansainvälisesti orientoitunutta Worldwide Marriage Encounteria arvosteltiin siitä, että se alkoi muovata viikonlopputapahtumasta järjestöä ja nosti liikkeeseen kuulumisen olennaisena osana avioliiton hoitamiselle. Kritiikkiä kehityssuuntaa vastaan esitti myös liikkeen perustajana pidetty Isä Calvo, jonka mukaan liike ”oli suistunut radalta”
Perheterapeutit ja tutkijat ovat varoittaneet, ettei viikonloppu sovi kaikille aviopareille. Osittain tämän kritiikin taustalla on se, että viikonloppua ohjaavat amatöörit. Järjestöä on ohjeistettu, että se seuloisi osanottajat paremmin. Vuonna 1986 julkaistussa tutkimuksessa (suom. Parit jotka voittavat ja jotka häviävät) kuvataan 50 parin kokemuksia ME-viikonlopusta. Yhdeksän pareista kertoi, että viikonloppu vaikutti negatiivisesti heidän avioliittoonsa.